Եգիպտական Ռամզես Գ փարավոնը (1204-1173 մթա) առաջինն էր որ առանձնացրեց հետևակի ծառայությունը մարտակառքերի ծառայությունից, նա նաև առաջինն էր որ մտցրեց օտարազգի վարձկանների ծառայությունը: Նա առաջինն էր նաև, որ բանակում վերացրեց ծեծը, ֆիզիկական պատիժները և դրանք փոխարինեց աստիճանազրկումով: Նա մեծ ուշադրություն դարձրեց բանակի կարգուկանոնին: Նրա հրամանով, պատվազրկած զինվորն իր պատիվը կարող էր վերականգնել միայն մարտի դաշտում կատարած հերոսությունով: Ռամզեսն առաջինն էր, որ մթա 1200 թվականին համատեղեց ծովային և ցամաքային ուժերի մարտավարությունը մեկ ընդհանուր խնդիր լուծելու համար: